ΟΝΟΜΑΤΕΠΩΝΥΜΟ: Τμήμα:

|  |  |  |  |  |  |
| --- | --- | --- | --- | --- | --- |
| **ΠΡΟΣΛΗΨΗ ΤΟΥ ΛΟΓΟΥ** | **Περιεχόμενο** | Κατανοεί πλήρως το περιεχόμενο. Διακρίνει τα κύρια από τα δευτερεύοντα σημεία και αναγνωρίζει τον τρόπο οργάνωσης του λόγου και τις προθέσεις του πομπού. | Προσεγγίζει με σχετική ακρίβεια το περιεχόμενο. Συλλαμβάνει σε γενικές γραμμές τα κύρια και δευτερεύοντα σημεία, τον τρόπο οργάνωσης του λόγου και τις προθέσεις του πομπού. | Κατανοεί με καθοδήγηση το περιεχόμενο. Εξάγει μόνο την κεντρική ιδέα του κειμένου. Συλλαμβάνει αποσπασματικά τον τρόπο οργάνωσης του λόγου και τις προθέσεις του πομπού. | Αναγνωρίζει μόνο τα προφανή και βασικά νοήματα. Δυσκολεύεται να διακρίνει τον τρόπο οργάνωσης του λόγου και τις προθέσεις του πομπού. |
| **Ύφος** | Αντιλαμβάνεται το ύφος και τα εκφραστικά μέσα (κυριολεξία και μεταφορά, χιούμορ, ειρωνεία, υπαινιγμός κ.λπ.) | Αντιλαμβάνεται ικανοποιητικά το ύφος και τα εκφραστικά μέσα (κυριολεξία και μεταφορά, χιούμορ, ειρωνεία, υπαινιγμός κ.λπ.) | Αντιλαμβάνεται με καθοδήγηση το ύφος και τα εκφραστικά μέσα του λόγου (κυριολεξία και μεταφορά, χιούμορ, ειρωνεία, υπαινιγμός ) | Αναγνωρίζει πολύ λίγα εκφραστικά μέσα (κυριολεξία και μεταφορά, χιούμορ, |
| **Κριτική** | Αξιολογεί πλήρως τις πληροφορίες και θέτει σε κριτικό έλεγχο τα επιχειρήματα. | Αξιολογεί επαρκώς τις πληροφορίες και θέτει σε κριτικό έλεγχο τα επιχειρήματα | Αντιμετωπίζει προβλήματα στην αξιολόγηση των πληροφοριών και στον κριτικό έλεγχο των επιχειρημάτων. | Διατυπώνει απλώς τη συμφωνία/διαφωνία με τις απόψεις του πομπού, χωρίς να αξιολογεί τις πληροφορίες και να θέτει σε κριτικό έλεγχο τα επιχειρήματα |

|  |  |  |  |  |  |
| --- | --- | --- | --- | --- | --- |
| **ΠΑΡΑΓΩΓΗ ΛΟΓΟΥ** | **Περιεχόμενο** | Συντάσσει με ευχέρεια κείμενα διαφορετικού είδους. Αναπτύσσει τα θέματα σφαιρικά με εύστοχα και τεκμηριωμένα επιχειρήματα. Συντάσσει επιτυχώς την περίληψη ενός κειμένου. Στον προφορικό λόγο προβάλλει την προσωπική του θέση σε σχέση με ένα θέμα και την αντιπαραβάλλει με αντίθετες απόψεις. | Τα κείμενά του είναι εντός θέματος, αναπτύσσει τις σημαντικότερες πτυχές των θεμάτων με αρκετά τεκμηριωμένη επιχειρηματολογία. Συντάσσει ικανοποιητικά την περίληψη ενός κειμένου. Στον προφορικό λόγο προβάλλει με σχετική άνεση την προσωπική του θέση σε σχέση με ένα θέμα και την αντιπαραβάλλει με αντίθετες απόψεις. | Αναπτύσσει μόνο ορισμένες πτυχές του θέματος, ενώ η επιχειρηματολογία είναι περιορισμένη. Συντάσσει την περίληψη ενός κειμένου χωρίς να διακρίνει τα κύρια από τα δευτερεύοντα σημεία. Δυσκολεύεται να εκφράσει την προσωπική του θέση και να την αντιπαραβάλλει με αντίθετες απόψεις. | Τα κείμενά του συχνά βρίσκονται εκτός θέματος, ενώ η επιχειρηματολογία είναι ανεπαρκής. Αντιμετωπίζει δυσκολίες στη σύνταξη περιλήψεων. Στον προφορικό λόγο αδυνατεί να εκφράσει την προσωπική του θέση και να την αντιπαραβάλλει με αντίθετες απόψεις. |
| **Έκφραση Ορθογραφία** | Εκφράζεται γραπτά και προφορικά με σαφήνεια και ακρίβεια χρησιμοποιώντας πλούσιο λεξιλόγιο. Εμπλουτίζει τον λόγο του με τα κατάλληλα εκφραστικά μέσα. Εφαρμόζει σωστά τους γραμματικούς κανόνες | Εκφράζεται ικανοποιητικά στον γραπτό και προφορικό λόγο χρησιμοποιώντας επαρκές λεξιλόγιο και εκφραστικά μέσα. Εφαρμόζει σε γενικές γραμμές τους γραμματικούς κανόνες | Εκφράζεται με δυσκολία στον γραπτό και προφορικό λόγο χρησιμοποιώντας περιορισμένο λεξιλόγιο και εκφραστικά μέσα. Αντιμετωπίζει δυσκολίες στην εφαρμογή των γραμματικών κανόνων | Η διατύπωσή του είναι ασαφής και απλοϊκή, ενώ το λεξιλόγιο φτωχό. Χρησιμοποιεί ελάχιστα τους γραμματικούς κανόνες (κλίση, σύνταξη, ορθογραφία, σημεία στίξης). |
| **Δομή** | Τα κείμενά του είναι ορθά δομημένα, η παραγραφοποίηση σωστή, και η σύνδεση /αλληλουχία των νοημάτων επιτυχής. | Οργανώνει τα κείμενά του με ικανοποιητικό τρόπο, η δομή των παραγράφων και η σύνδεση των νοημάτων είναι επαρκής. | Η οργάνωση των κειμένων του γίνεται με ανεπαρκή τρόπο, ενώ η σύνδεση των νοημάτων είναι χαλαρή. | Η οργάνωση των κειμένων του γίνεται με τυχαίο τρόπο, χωρίς σύνδεση και αλληλουχία μεταξύ των νοημάτων. |

|  |  |  |  |  |  |
| --- | --- | --- | --- | --- | --- |
| **Γενική Στάση** | **Συμμετοχή στο μάθημα** | Συμμετέχει ουσιαστικά και εποικοδομητικά στις διαδικασίες του μαθήματος. | Συμμετέχει ενεργά στο μάθημα αν και περιστασιακά χαλαρώνει την προσοχή του. | Εμπλέκεται περιστασιακά στις μαθησιακές διαδικασίες. | Συμμετέχει στις μαθησιακές διαδικασίες μόνο αν πιεστεί από τον καθηγητή. |
| **Συνεργασία κατά τη διάρκεια του μαθήματος** | Του αρέσει να συνεργάζεται με άλλους. Γίνεται βασικό μέλος της ομάδας, σέβεται τα άλλα μέλη και παίρνει θετικές πρωτοβουλίες. | Συνεργάζεται με τους συμμαθητές, χωρίς ιδιαίτερο ενθουσιασμό. Διεκπεραιώνει τη δουλειά που αναλαμβάνει, δε συγκρούεται με τα υπόλοιπα μέλη της ομάδας. | Συνεργάζεται μετά από πίεση. Δυσκολεύεται να επικοινωνήσει με τα υπόλοιπα μέλη της ομάδας, δεν ολοκληρώνει πάντα τη δουλειά που έχει αναλάβει. | Συνεργάζεται με συμμαθητές μόνο όταν αναγκάζεται, οπότε είτε αφήνει άλλους να κάνουν τη δουλειά του είτε δουλεύει μόνος, αγνοώντας τα υπόλοιπα μέλη της ομάδας. |
| **Συμπεριφορά κατά τη διάρκεια του μαθήματος** | Έχει άψογη συμπεριφορά: Έχει ξεκάθαρη αίσθηση των ορίων μέσα στα οποία επιτρέπεται να κινηθεί. | Συμπεριφέρεται με ευπρέπεια: Μερικές φορές υπερβαίνει τα επιτρεπόμενα όρια αλλά επανέρχεται αμέσως μετά από παρατήρηση. | Συμπεριφέρεται αρκετές φορές με ενοχλητικό τρόπο. Υπερβαίνει τα επιτρεπόμενα όρια επηρεάζοντας αρνητικά την τάξη. | Έχει την τάση να υπερβαίνει τα επιτρεπτά όρια. Συχνά υφίσταται αυστηρές παρατηρήσεις και επιπλήξεις. |
| **Συνέπεια** | Ανταποκρίνεται με συνέπεια στις υποχρεώσεις. Πάντοτε παραδίδει τις εργασίες εγκαίρως. | Είναι συνεπής στις υποχρεώσεις. Περιστασιακά, καθυστερεί την παράδοση κάποιων εργασιών. | Πολλές φορές είναι ασυνεπής στις υποχρεώσεις. Συνήθως παραδίδει τις εργασίες με καθυστέρηση. | Είναι ασυνεπής:παραδίδει τις εργασίες με καθυστέρηση, ή δεν τις παραδίδει καθόλου. |
| **Οργάνωση δουλειάς** | Διατηρεί καλά οργανωμένο αρχείο σημειώσεων και εργασιών. | Γνωρίζει πώς να οργανώνει τα αρχεία και το υλικό του μαθήματος, αν και δεν διαθέτει πάντα τον απαιτούμενο χρόνο για να τα τακτοποιήσει. | Τα ντοσιέ και τα τετράδια είναι αρκετά ακατάστατα. Χρειάζεται καθοδήγηση για να τα βάζει σε τάξη. | Δεν έχει οργανωμένα τετράδια και ντοσιέ. Χάνει τις σημειώσεις και τις εργασίες. |
| **Εμφάνιση γραπτών** | Πολύ καλή εμφάνιση γραπτών. | Ικανοποιητική εμφάνιση γραπτών, χωρίς όμως να είναι άψογα (δεν αποφεύγει κάποιες προχειρότητες). | Υπάρχουν σημαντικά στοιχεία που συχνά λείπουν από τα γραπτά. Δεν ενδιαφέρεται να έχει ευανάγνωστο κείμενο. | Γράφει πολύ ακατάστατα και βιαστικά, με αποτέλεσμα συχνά τα κείμενά του να είναι ακατανόητα. |
|  |  | ΠΑΡΑΤΗΡΗΣΕΙΣ |  | | |